CHO เตรียมวิ่ง-ลุ้นศาลปกครองไม่รับฟ้องเครือข่ายต้านคอรัปชั่น
CHO เตรียมวิ่ง-ลุ้นศาลปกครองไม่รับฟ้องเครือข่ายต้านคอรัปชั่น
20 ก.ค. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า บริษัท ช.ทวี ดอลลาเซียน จำกัด (มหาชน) หรือ CHO เตรียมลุ้นศาลปกครองพิจารณากรณีคณะกรรมการตรวจสอบข้อเท็จจริงที่คณะกรรมการ (บอร์ด) ขสมก.ตั้งขึ้นเพื่อตรวจสอบกรณีบริษัท เบสทริน กรุ๊ป จำกัด ได้ยื่นหนังสือต่อ พล.อ.ประยุทธ์ จันทร์โอชา นายกรัฐมนตรี เพื่อร้องเรียนให้ตรวจสอบความไม่โปร่งใสในโครงการจัดซื้อรถโดยสารที่ใช้เชื้อเพลิงก๊าซธรรมชาติ (NGV) ล็อตแรกจำนวน 489 คันนั้น ยังอยู่ระหว่างการตรวจสอบและยังไม่ได้ผลสรุป
โดยเมื่อวันที่ในวันที่ 8 กรกฎาคมนี้ คณะกรรมการตรวจสอบฯจะเชิญคณะกรรมการต่อต้านการคอร์รัปชั่นแห่งชาติ (คตช.) จำนวน 2 รายที่ยื่นหนังสือลาออกจากการเป็นคณะกรรมการร่าง TOR และกำหนดราคากลาง มาสอบถามข้อมูล เนื่องจากเบสทรินอ้างว่าเหตุที่กรรมการทั้ง 2 คนลาออกเป็นเพราะทนสภาพความทุจริตของโครงการไม่ไหว
ทั้งนี้ หากผลออกมาว่าศาลปกครองสูงสุดไม่รับฟ้อง กรณีเครือข่ายต้านคอรัปชั่นยื่นศาลปกครองสูงสุดนั้น จะส่งผลดีต่อ CHO และคาดว่าจะได้รับงานโครงการจัดซื้อรถโดยสารที่ใช้เชื้อเพลิงก๊าซธรรมชาติ (NGV)
“ก็รอลุ้นศาลฯวันนี้ หากออกมาว่าไม่รับ คาดว่า CHO คงมีข่าวดี” แหล่งข่าวกล่าว